**Zápis z hodnotiaceho stretnutia poroty k 2. etape verejnej neanonymnej dvojetapovej architektonicko-výtvarnej súťaže**

**Nová stála expozícia pre Kysucké múzeum**

**“Dejiny Čadce a okolitých obcí”**

pre zadávanie zákazky podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon“) a podľa uplatniteľných ustanovení Súťažného poriadku Slovenskej komory architektov

**Vyhlasovateľ:** Kysucké múzeum

**Dátum konania:**03.09.2021, 8.30 hod.

**Miesto konania:** online videohovor

**Stručný opis predmetu zákazky**:

Účelom súťaže je nájsť návrh, ktorý spomedzi predložených návrhov najlepšie rieši požiadavky zadania. Predmetom riešenia bude návrh interiéru a stálej expozície pre Kysucké múzeum a grafického spracovania výstupov pre túto expozíciu, v ktorej budú zakomponované multimediálne zariadenia, SMART riešenia a inovatívne prvky. Celková plocha riešeného priestoru je 110 m2, plocha dotknutých priestorov je 36 m2.

Predmetom nadväzujúcej zákazky bude dopracovanie návrhu do plnohodnotnej architektonicko-výtvarnej štúdie. Štúdia bude zahŕňať návrh výstavníckeho systému, preriešenie osvetlenia expozície a spracovanie grafickej-vizuálnej identity celej expozície.

**Predpokladaná hodnota zákazky**:

Predpokladaná hodnota zákazky na poskytnutie služieb zadávaná v zmysle § 117 zákona: 18 000 € bez DPH. Táto hodnota sa skladá z nasledovných položiek: - honorár za návrhy, ktoré predložia účastníci v 2. etape súťaže = 1 500 € s DPH / účastník (finálna vyplácaná suma). Keďže na účasť v 2. etape budú vyzvaní 3 účastníci, celková suma vyhradená na tento účel je 4 500 € s DPH.

A) honorár za štúdiu pre celý riešený priestor = 1 250 € bez DPH (1500 s DPH).

B) projektovú dokumentáciu expozície, stavebných a technických úprav priestorov v podrobnosti pre výber zhotoviteľov a výrobcov, odborný autorský dohľad, grafické spracovanie statickej a multimediálnej časti expozície = 13 000 € bez DPH.

**Kritérium na vyhodnotenie predkladaných dokladov 2. etapy súťaže:**

„Výsledkom druhej etapy bude zostavenie poradia predložených návrhov porotou. Návrhy sa budú posudzovať na základe kritéria definovaného v súťažných podmienok kap.11 Druhá etapa bod 1. Spôsob uplatnenia kritéria: Porota väčšinovým hlasovaním pridelí každému návrhu poradie v hodnotení návrhov podľa hodnotenia návrhu vo vzťahu ku kritériu. Vyššie poradie patrí vždy návrhu, ktorý vo väčšej miere spĺňa požiadavky kritéria na hodnotenie návrhov. Víťazným návrhom súťaže sa stane návrh, ktorý sa umiestni na prvom (najvyššom) mieste v poradí hodnotenia návrhov.“

**Obsah predkladaných dokladov:**

Vyzvaní záujemcovia predložia návrhy podľa nasledujúcich požiadaviek vyhlasovateľa.

Obsahové požiadavky na riešenie návrhu sú definované v prílohe č. 1. Súťažné zadanie. Dodržanie pokynov uvedených v prílohe č. 1 účastníkom v jeho návrhu nie je povinné. Ak v návrhu účastníka dôjde k výraznému odkloneniu sa od pokynov uvedených v prílohe č. 1, odporúča vyhlasovateľ uviesť grafickú, či textovú argumentáciu účastníka, odôvodňujúcu takýto postup.

1. Spracovanie

Súťažný návrh bude vyhotovený v rozsahu koncepčnej štúdie v rozsahu:

- pôdorys v mierke 1:50

- minimálne jeden charakteristický rezopohľad v mierke 1:50

- axonometria

- vizualizácie z ľudského horizontu

- detail ilustrujúci základné princípy riešenia

- materiálové preriešenie expozície

- ďalšie grafické výstupy objasňujúce dôležité momenty návrhu v príslušnej mierke

-grafické spracovanie a návrh projekcií, základné rámce, ako bude expozícia riešená z hľadiska

grafického dizajnu

- ostatné spracovanie grafickej identity expozície sa ponecháva na účastníkoch

- odhad nákladov na realizáciu

- v spodnej časti formátov identifikačné údaje uchádzača, informácia, kto je autorom koncepčného návrhu

Návrh sa bude odovzdávať elektronicky vo formáte .pdf na email administrátora verejného obstarávania adamcik@kysuckemuzeum.sk. Bude pozostávať z grafickej časti (2 súťažné panely o formáte 700x1000 mm s orientáciou na výšku) a z prezentácie.

**Spôsob uskutočnenia predkladania dokladov pre 2. etapu súťaže:**

Lehota na predkladanie dokladov v 2. etape tejto súťaže **uplynula dňa 30.08.2021 o 15:00 hod. miestneho času.** Účastník predkladal doklady v elektronickej podobe na e-mailovú adresu administrátora verejného obstarávateľa: [adamcik@kysuckemuzeum.sk](mailto:adamcik@kysuckemuzeum.sk). Návrhy boli prezentované prostredníctvom videokonferenčného hovoru, za účasti komisie a prezentujúceho uchádzača v rovnakej časovej výmere na **uchádzača dňa 3. septembra 2021 od 9:00 do 12:00.**

**Zoznam predložených dokladov k 2. etape súťaže - dňa 30.09.2021 do 15:00 hod.**

|  |  |  |  |
| --- | --- | --- | --- |
| **OVEROVANIE NÁVRHOV** | **účastník č.1 KILO / HONČ, s.r.o** | **účastník č.2 Ing. arch. Anna Gondová** | **účastník č.3 Pavel Choma** |
| lehota na predkladanie návrhov | **14:44** | **14:45** | **14:59** |
| čas odovzdania prezentácie |  |  |  |
| pôdorys v mierke 1:50 | OK | OK | OK |
| rezopohľad 1:50 | OK | OK | OK |
| axonometria | OK | OK | OK |
| vizualizácia z ľudského horizontu | OK | OK | OK |
| detail ilustrujúci základné princípy | OK | OK | OK |
| koncept materiality | OK | OK | OK |
| iné grafické výstupy | OK | OK | OK |
| grafické spracovanie a návrh projekcií | OK | OK | OK |
| spracovanie grafickej identity | OK | OK | OK |
| odhad nákladov | OK | OK | OK |
| 2 panely | OK | OK | OK |
| identifikácia účastníka | OK | OK | OK |

**ZASADNUTIE POROTY 3.09.2021**

**2. hodnotiace stretnutie poroty - začiatok 08:30**

**Miesto:** videohovor

**Prítomní členovia poroty**:

**Závislí na vyhlasovateľovi:**

* Mgr. Martin Turóci, PhD.
* PhDr. Marián Liščák, PhD.

**Nezávislí na vyhlasovateľovi:**

* Mgr. art. Aleš Šedivec
* Mgr. art. Peter Liška
* MSc (Arch) Katarína Labáthová

**Náhradníci poroty:**

Závislí na vyhlasovateľovi:

* Mgr. Martina Krkošková

Nezávislí na vyhlasovateľovi:

* Ing. arch. Marek Harčarík

**Pomocné orgány poroty:**

* Mgr. Tomáš Adamčík, PhD. – sekretár súťaže
* Mgr. art. Katarína Máčková – spoluorganizátorka, overovateľka súťaže

**Neprítomní**: nikto

Porota prizvala na vyhodnotenie špecifických otázok expertov: neaplikovalo sa.

* Od pondelka 30.8.2021 mali porotcovia k dispozícii všetky 3 predložené súťažné návrhy, a dostatočný čas na preštudovanie predložených návrhov.
* Piatok 03.09.2021 o 8:30 hodine zasadá porota. Kvôli technickým problémom sa náhradník poroty Marek Harčarík pripojil o niečo neskôr o 8:45.
* Administrátor verejného obstarávania privítal účastníkov, informoval o súťažných návrhoch a poslaných prezentáciách, ktoré členovia poroty obdržali prostredníctvom elektronickej pošty pred zahájením zasadnutia. Informoval aj o priebehu zasadnutia, o poradí a priebehu prezentácií súťažných účastníkov v 2. kole súťaže.
* Overovateľka súťažných návrhov konštatovala, že všetky tri súťažne návrhy spĺňali definované kritériá, a teda boli pristúpené k verejnej prezentácii a k hodnoteniu.
* Nakoniec bolo dohodnuté, že z priebehu videohovoru bude vyhotovený sekretárom súťaže záznam a zápisnica, ktorú potvrdia členovia poroty a po jej schválení budú následne zaslané oznámenia a zápisnica všetkým uchádzačom (úspešným aj neúspešným).

**HODNOTENIE POROTY 03.09.2021**

**Prezentácia predložených súťažných návrhov**

**Miesto:** videohovor

**Prítomní účastníci:**

**POROTA:**

**Závislí na vyhlasovateľovi:**

* Mgr. Martin Turóci, PhD.
* PhDr. Marián Liščák, PhD.

**Nezávislí na vyhlasovateľovi:**

* Mgr. art. Aleš Šedivec
* Mgr. art. Peter Liška
* MSc (Arch) Katarína Labáthová

**Náhradníci poroty:**

Závislí na vyhlasovateľovi:

* Mgr. Martina Krkošková

Nezávislí na vyhlasovateľovi:

* Ing. arch. Marek Harčarík

**Pomocné orgány poroty:**

* Mgr. Tomáš Adamčík, PhD. – sekretár súťaže
* Mgr. art. Katarína Máčková – spoluorganizátorka, overovateľka súťaže

9:00 začína prezentácia návrhu od účastníka **Kilo Honč s.r.o.**,

10:00 začína prezentácia návrhu od **Ing. arch. Anna Gondová**

11:00 začína prezentácia návrhu od **akad. mal. Pavel Choma**

12:00 - 13:00 diskusia a hodnotenie porotcov

**HODNOTENIE POROTY**

Porota sa dohodla, že každý člen, krátkym zhodnotením posúdi jednotlivé návrhy v rovnakom poradí ako v doobedňajších hodinách. Prebehla diskusia všeobecne nad návrhmi.

Začína hlasovanie poroty v 2.etape súťaže.

Výsledkom hlasovania bude zostavenie poradia predložených návrhov porotou. Návrhy sa budú posudzovať na základe kritéria **definovaného v súťažných podmienkach, Kap. 11, odsek 1.** Spôsob uplatnenia kritéria: Porota väčšinovým hlasovaním pridelí každému návrhu poradie v hodnotení návrhov podľa hodnotenia návrhu vo vzťahu ku kritériu. Vyššie poradie patrí vždy návrhu, ktorý vo väčšej miere spĺňa požiadavky kritéria na hodnotenie návrhov. Víťazným návrhom súťaže sa stane návrh, ktorý sa umiestni na prvom (najvyššom) mieste v poradí hodnotenia návrhov.

12:20 hlasovanie o tom, aby sa návrh tímu **Ing. arch. Anna Gondová** umiestnil na treťom mieste

za 5 proti 0 zdržal sa 0

Návrh bol prijatý.

12:45 hlasovanie o tom, aby sa návrh tímu **akad. mal. Choma** umiestnil na druhom mieste

za 4 proti 1 zdržal sa 0

Návrh bol prijatý.

12:50 hlasovanie o tom aby sa návrh tímu **Kilo Honč s.r.o.** umiestnil na prvom mieste

za 4 proti 1 zdržal sa 0

Návrh bol prijatý.

**Výsledné poradie účastníkov súťaže**

1. **Kilo Honč s.r.o.**,
2. **akad. mal. Pavel Choma**
3. **Ing. arch. Anna Gondová**

**ÚSPEŠNÝ UCHÁDZAČ**

1. Obchodné meno: **Kilo Honč s.r.o.**, Haanova 16, 851 04 Bratislava, Velehradská 7A 821 08 Bratislava

Komentár poroty:

*V predstavenom súťažnom návrhu dominuje silné architektonické poňatie expozície, do ktorej autori vniesli priestorový prvok intimity vďaka optimálnemu vymedzeniu prezentovaných tematických okruhov definovaných libretom. Autorský kolektív v zložení Matej Honč a Richard Kilo predstavil vizuálne najprívetivejší a najprepracovanejší návrh, ktorý je aj pomerne finančne dobre realizovateľný. Výnimočnosť návrhu spočíva aj v efektívnom využívaní denného svetla, čo umocňuje návštevnícky pocit z dobre presvetlenej miestnosti. Jemné farby dávajú vyniknúť vystaveným exponátom. Porota oceňuje aj riešenie predpolia samotnej expozície, čím dôjde k architektonickému zladeniu predmetného podlažia múzea. Navzdory pôsobivému architektonickému stvárneniu je v návrhu badateľný slabší dôraz na výstavnícku časť, s ktorou autori návrhu nemajú dostatočné skúsenosti. Porota odporúča v ďalšej fáze rozpracovať zrozumiteľnejším a extraktovanejším spôsobom uchopenie objektov a vitrín, a to s dôrazom na priestorovú orientáciu pri zohľadnení väčšieho toku návštevníkov. Menej prepracovaná je aj multimediálna časť expozície a otázne je aj použitie zvoleného jednoduchého fontu pri nápisoch k zbierkovým predmetom. Porota odporúča, keby sa autori zamerali viac na akcent grafickej stránky expozície. Predstavený návrh a layout je však po zohľadnení všetkých stránok kultivovaný, jemný a najprepracovanejší. Súťažný návrh sa najviac približuje k predstavám verejného obstarávateľa. Vytknuté nedostatky je možné doriešiť pri vypracovaní komplexnej architektonickej štúdie.*

**NEÚSPEŠNÍ UCHÁDZAČI**

2. Obchodné meno: **akad. mal. Pavel Choma**, Pri Rajčianke 43, 010 01 Žilina

Komentár poroty:

*Vizuálne pomerne abstraktný, no výstavnícky veľmi dobre zvládnutý súťažný návrh kolektívu autorov z tvorivej dielne ateliéru Choma vsadil na inovatívnu reliéfnu geografickú mapu regiónu Kysúc kombinovanú s modernými vizuálnymi prostriedkami, čo je nepochybne zaujímavým prvkom celej koncepcie expozície. Porota oceňuje kreatívny prístup pri riešení požadovaných interaktívnych prvkov aj pri dynamickej inštalácii horelického pokladu. Prívetivo pôsobiacim prvkom je aj kreatívne a s humorom stvárnené postavy čadčianskeho železničiarského priemyslu, čo predstavuje povšimnutiahodný atraktor expozície. Za problematické porota považuje diskutabilnú zdvojenú eleváciu vitrín a výrazný kontrast zvolenej tmavomodrej podlahy a svetelnosti prezentovaných vystavených objektov. Otáznym ostáva aj redukcia počtu vstupov/výstupov z expozície do predpolia z hľadiska návštevníckej prevádzky. Spomínaná najsilnejšia stránka súťažného návrhu v podobe interaktívnej mapy však svojou komplikovanosťou a ťažkou predstaviteľnosťou fungovania jej jednotlivých častí môže na druhú stranu predstavovať obťažne uchopiteľný a realizovateľný koncept. Napriek uvedeným výhradám sa jedná o kvalitne prepracovaný a premyslený návrh s jasnými a zapamätateľnými atribútmi.*

3. Obchodné meno: **Ing. arch. Anna Gondová**, Sládkovičova 15, Zvolenská Slatina 962 01

Komentár poroty:

*Ambiciózny návrh tímu architektky Gondovej a dizajnéra Jakuba Dušičku pracuje s výraznými materiálovými prvkami dreva a kovu, ktorého ústrednou ideou je príbeh tvorený líniou. Porota oceňuje inovatívne zakomponovanie moderných audiovizuálnych prvkov do konceptu expozície (augmented reality, otočné panely) a zapojenie multisenzorických vnemov návštevníkov. Sympatické je aj to, že autori v návrhu mysleli aj na haptické popisky zbierkových predmetov. Pôsobivo pôsobí aj prezentované grafické riešenie. Porota však má za to, že zvolené architektonické riešenie nie je najvhodnejšie vzhľadom na obmedzené priestory expozície. Samotné priestorové rozloženie je diskutabilné a porota vyslovuje svoj názor, že v danom návrhu nebola dobre odhadnutá mierka. Za problematické možno považovať napájanie materiálov a osadenie vitrín do priestoru, ktorý pôsobí miestami ťažkopádne. Predmetný súťažný návrh je ~~síce~~ celkovo pôsobivý a neštandardný svojím kreatívnym prevedením, ale svojou priestorovou organizáciou a výstavníckym riešením nebol dostatočne presvedčivým.*

**VYJADRENIE POROTY**

Odborná porota vyhlasuje, že vybraný uchádzač najlepšie splnil hodnotiace kritérium, a týmto vyhovuje podmienkam určeným verejným obstarávateľom.

Za porotu:

Mgr. art. Aleš Šedivec - predseda poroty

dňa: 03.09.2021

..............................

Mgr. art. Peter Liška

dňa: 03.09.2021

..............................

MSc (Arch) Katarína Labáthová

dňa: 03.09.2021

..............................

Mgr. Martin Turóci, PhD.

dňa: 03.09.2021

..............................

PhDr. Marián Liščák, PhD.

dňa: 03.09.2021

..............................

Za náhradníkov:

Ing. arch. Marek Harčarík

dňa: 03.09.2021

..............................

Mgr. Martina Krkošková

dňa: 03.09.2021

..............................

Koniec stretnutia o 13.00 hod.

V Čadci dňa 03.09.2021

Zapísal: Mgr. Tomáš Adamčík, PhD., sekretár súťaže